Lav et referat af nedenstående tekst:

Tekst:
TV2/Nords børnereportere laver nyheder i børnehøjde og nu også i toilethøjde. Dem er der nemlig meget få af på Gammel Hasseris Skole. - Vi kan ikke byde børnene de dårlige toiletter. Det er deres arbejdsplads, siger Aalborgs borgmester Henning G. Jensen til TV2/Nords udsendte reportere. Flere af skolens toiletter - blandt andet hos de yngste børn - har da også fået en overhaling for nylig. Men børnene i mellemskolen, der dækker fjerde til sjette klasse, skal stadig være 230 elever om at deles om to toiletter på deres gang. Hvis ikke de kan komme til på de to toiletter, så skal de ned i skolens kælder for at finde det nærmeste ledige toilet. Børnereporternes indslag om toiletmangel på Gammel Hasseris Skole kan ses i vores udsendelse onsdag kl. 19.30.

Referat:
To toiletter til 230 børn på Gammel Hasseris Skole - kan det nu være rigtigt? Det spørgsmål stiller TV2/Nords børnereportere Aalborgs borgmester.